Je tu ďalší diel zaujímavostí z celého sveta, v ktorom sa dozviete, čo sa deje s mozgom ženy počas tehotenstva a tiež aj to, akú príchuť majú v skutočnosti zelené gumové medvedíky Haribo.
,,Vedci zistili, že nahnevaní ľudia s väčšou pravdepodobnosťou preceňujú úroveň svojej inteligencie ako ľudia s pokojnejšou povahou. Je to hlavne preto, že hnev je spojený s vysokou úrovňou narcizmu, ako aj väčšou vierou v ich schopnosti a kompetencie."
,,Štúdia preukázala zmenšenie šedej kôry mozgu u žien, ktoré sú tehotné. Najväčšia strata šedej kôry bola v oblasti predného a temporálneho laloku. Tieto oblasti mozgu sú zodpovedné za rôzne úlohy vrátane sociálneho poznania. To je schopnosť komunikovať s ostatnými. Tieto oblasti pomáhajú pochopiť pocity, presvedčenia a neverbálne signály iných ľudí."
,,Tesla je druhou najrýchlejšou spoločnosťou, ktorá prekonala hranicu 1 bilióna dolárov, pričom ju dosiahla 11 rokov po svojej prvej verejnej ponuke, ktorá bola v roku 2010. Rýchlejšie sa tam dostal len Facebook, ktorý potreboval niečo vyše 9 rokov, aby dosiahol hodnotu 1 bilión dolárov."
Málo? Tak hor sa na predošlú časť!